ไทยพาณิชย์ กวาด 9 รางวัลยอดเยี่ยมด้านลูกค้าบุคคลจากเวทีระดับโลก
ไทยพาณิชย์ กวาด 9 รางวัลยอดเยี่ยมด้านลูกค้าบุคคลจากเวทีระดับโลก ตอกย้ำความสำเร็จในการมอบโซลูชันที่ตอบโจทย์ลูกค้าอย่างแท้จริง
30 พ.ย. 2564

นางอภิพันธ์ เจริญอนุสรณ์ ผู้จัดการใหญ่ พร้อมด้วย นางสาวอรรัตน์ ชุติมิต รองผู้จัดการใหญ่อาวุโสประธานเจ้าหน้าที่บริหาร กลุ่มธุรกิจ Retail and Business Banking และทีมผู้บริหาร ธนาคารไทยพาณิชย์ ประกาศความสำเร็จ คว้า 9 รางวัลยอดเยี่ยมด้านลูกค้าบุคคลประจำปี 2021 จาก 5 สถาบันชั้นนำด้านการเงินระดับโลก สะท้อนถึงความมุ่งมั่นในการพัฒนาผลิตภัณฑ์ และบริการทางการเงินใหม่ๆ โดยการนำขีดความสามารถด้านเทคโนโลยี นวัตกรรมการเงินอันทันสมัย ผสานเข้ากับความร่วมมือกับพันธมิตรชั้นนำที่มีความแข็งแกร่งในทุก Ecosystem รวมถึงการให้ความสำคัญในเรื่องของ Customer Experience เพื่อมอบประสบการณ์ทางการเงินที่ดีที่สุด ทันกับความต้องการของกลุ่มลูกค้าบุคคลที่เปลี่ยนแปลงอย่างรวดเร็วในปัจจุบันรางวัลอันทรงเกียรติทั้ง 9 รางวัลที่ธนาคารได้รับนี้ จะเป็นแรงผลักดันให้ธนาคารไทยพาณิชย์เดินหน้าสร้างสรรค์ผลิตภัณฑ์ และโซลูชันทางด้านการเงิน พร้อมสนับสนุนให้ความช่วยเหลือลูกค้าของธนาคารในทุกสถานการณ์9 รางวัล ยอดเยี่ยมด้านลูกค้าบุคคลที่ธนาคารไทยพาณิชย์ได้รับประกอบไปด้วย• รางวัลธนาคารยอดเยี่ยมด้านธุรกิจลูกค้าบุคคล (Best Retail Bank in Thailand) จัดขึ้นโดยนิตยสาร Alpha Southeast Asia• รางวัลธนาคารยอดเยี่ยมด้านธุรกิจลูกค้าบุคคล (Domestic Retail Bank of the Year – Thailand) จัดขึ้นโดยนิตยสาร Asian Banking and Finance ซึ่งได้รับต่อเนื่องเป็นปีที่ 2• รางวัลธนาคารยอดเยี่ยมด้านธุรกิจลูกค้าบุคคล (Best Retail Bank Thailand) จาก Retail Banker International Asia Trailblazer Awards 2021 จัดขึ้นโดยนิตยสาร Retail Banker International• รางวัลความร่วมมือเชิงกลยุทธ์แห่งปี (Strategic Partnership of the Year – Thailand) จากผลิตภัณฑ์ SCB M จัดขึ้นโดยนิตยสาร Asian Banking and Finance• รางวัลผลิตภัณฑ์ประกันภัยดิจิทัลยอดเยี่ยมด้าน Customer Experience (Best Digital Insurance Product for CX) จัดขึ้นโดย The Digital Banker เว็บไซต์ด้านการเงินการธนาคารระดับโลก• รางวัล Outstanding Digital CX – Payments จัดขึ้นโดย The Digital Banker เว็บไซต์ด้านการเงินการธนาคารระดับโลก• รางวัลความเป็นเลิศด้านผู้นำการให้บริการชำระเงินข้ามพรมแดน (Best Remittances Initiative) จาก Retail Banker International Asia Trailblazer Awards 2021 จัดขึ้นโดยนิตยสาร Retail Banker International• รางวัล Best in Lending จาก The World’s Best Consumer Digital Banks in Asia-Pacific 2021 – Regional Sub-category Winners จัดขึ้นโดย Global Finance นิตยสารการเงินการธนาคารชั้นนำของประเทศอังกฤษ• รางวัล Debit Card of the Year จัดขึ้นโดย The Digital Banker เว็บไซต์ด้านการเงินการธนาคารระดับโลก ซึ่งได้รับต่อเนื่องเป็นปีที่ 2